**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2019. március 20-i ülésére)

**TÁRGY: KISKŐRÖS-TABDI KERÉKPÁRÚT NYOMVONALÁT ÉRINTŐ TABDI INGATLANRÉSZEKINGYENES TULAJDONBA VÉTELE**

Kiskőrös Város Önkormányzata a TOP-3.1.1-16-2017-00024 azonosító számú „Kerékpárút hálózat fejlesztés Kiskőrös és Tabdi között” című projekt keretében kerékpárutat épít. A kerékpárút nyomvonala keresztezi Tabdi Község tulajdonában álló 013/28 hrsz-ú kivett út művelési ágban, a 017/37 hrsz-ú kivett út művelési ágban és a 014 hrsz-ú kivett útrendeltetésű ingatlanok területét.

Kiskőrös Város Önkormányzata a kerékpárút nyomvonalának kiépítése érdekében a Tabdi külterület

* 013/28 hrsz-ú kivett út művelési ágban lévő ingatlan területéből 22 m2 területrészt,
* 017/37 hrsz-ú kivett út művelési ágban lévő ingatlan területéből 13 m2 területrészt,
* 014 hrsz-ú kivett út rendeltetésű ingatlan területéből 27 m2 területrészt kíván ingyenesen tulajdonba venni.

A pályázati kiírás feltételeinek megfelelve a fejlesztéssel érintett terület tulajdonosi viszonyait rendezni szükséges.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 108. § (2) bekezdés a) pontja alapján – figyelemmel a nemzeti vagyonról szóló 2011. évi CXCVI törvény 13. §-ában foglaltakra figyelemmel - a helyi önkormányzat tulajdonában álló nemzeti vagyon tulajdonjoga ingyenesen átruházható más helyi önkormányzat javára jogszabályban meghatározott közfeladat ellátásának elősegítése érdekében.

Kiskőrös Város Önkormányzata az Mötv 13. § (1) bekezdés 1. pontja alapján a fent meghatározott területrészeket, mint helyben biztosítható közfeladatot, településfejlesztés, településrendezés, céljára kívánja igénybe venni.

Az ingyenes tulajdonba vételhez kapcsolódó költségeket Kiskőrös Város Önkormányzata viseli. Az Nvtv. ingyenes vagyonátadásra vonatkozó egyéb rendelkezései mellett az ingyenesen tulajdonba adott ingatlanra a tulajdonba adó javára 15 éves időtartamra az ingatlan-nyilvántartásban elidegenítési tilalom kerül bejegyzésre.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019.március 11.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata Magyarország helyi önkormányzatairól szóló 2011. CLXXXIX. törvény (a továbbiakban: Mötv.)108. § (2) bekezdés a) pontja alapján kezdeményezze a Tabdi község törzsvagyonát képező 013/28 hrsz-ú kivett út művelési ágban lévő ingatlan területéből 22 m2 területrész, 017/37 hrsz-ú kivett út művelési ágban lévő ingatlan területéből 13 m2 területrész és a 014 hrsz-ú kivett út rendeltetésű ingatlan területéből 27 m2 területrész ingyenes önkormányzati tulajdonba adását,
2. az ingatlanrészeket az Mötv. 13. § (1) bekezdés 1) pontjában meghatározott településfejlesztés, településrendezés közfeladatainak ellátása érdekében kerékpárút kiépítése, kerékpáros közlekedés céljára kívánja tulajdonba venni, melyet az Önkormányzat TOP-3.1.1-16-2017-00024 azonosító számú „Kerékpárút hálózat fejlesztés Kiskőrös és Tabdi között” című projekt keretében, valósít meg.
3. kötelezettséget vállal arra, hogy az ingyenesen tulajdonba vett ingatlanrészeket forgalomképtelen önkormányzati törzsvagyon körébe sorolja és nem idegeníti el,
4. egyetért azzal, hogy az ingyenes tulajdonba vétel során felmerülő költségeket Kiskőrös Város Önkormányzata viselje,
5. felhatalmazza a polgármestert az 1. pontban nevesített ingatlanok megosztására vonatkozó földhivatali eljárások lefolytatására, valamint az ingyenes tulajdonba vételről szóló megállapodás aláírására.

**Felelős:** polgármester

**Határidő:** értelemszerűen